మీనా

మీనా (సెప్టెంబర్ 16,1975), దక్షిణ భారత సినిమా నటి. అప్పటి మద్రాసు నగరంలో పుట్టి పెరిగిన మీనా తెలుగు, తమిళ, మలయాళం సినిమా రంగములలో పేరుతెచ్చుకొన్నది. 1975, సెప్టెంబర్ 16న మద్రాసులో జన్మించిన మీనా తండ్రి దురైరాజ్ తమిళనాడులో స్థిరపడిన తెలుగు కుటుంబానికి చెందిన వారు. ఈయన తమిళనాడు ప్రభుత్వ పాఠశాలలో ఉపాధ్యాయుడిగా పనిచేశాడు. ఈమె తల్లి రాజమల్లిక కూడా అలనాటి తమిళ సినిమా నటి.

మీనా తెలుగు, తమిళ చిత్రాలలో బాలనటిగా సినీరంగ ప్రవేశము చేసింది. బాలనటిగా రజినీకాంత్, కమలహాసన్ తదితర నటులతో నటించి ఆ తరువాత కథానాయికగా యెదిగింది. ఈమె నటించిన తమిళ సినిమాల్లో ముత్తు, యజమాన్, వీరా, అవ్వై షణ్ముగి మంచి విజయాలు సాధించాయి. ఈమె రజనీకాంత్ తో నటించిన సినిమాలు జపాన్లో కూడా విడుదలై మంచి ఆదరణ పొందడము చేత ఈమెకు జపాన్లో కూడా మంచి అభిమానవర్గము ఉంది. మీనా దాదాపు అన్ని దక్షిణ భారత భాషా సినిమాల్లో నటించింది. ఈమె తెలుగు, తమిళ, కన్నడ, మలయాళ చిత్రరంగములలోని అగ్ర నాయకులందరితో కలిసి పనిచేసింది. తెలుగులో వెంకటేష్, మీనా జంటగా సుందర కాండ,
చంటి, సూర్య వంశం, అబ్బాయిగారు వంటి విజయవంతమైన సినిమాలు వచ్చాయి. ఇలా తెలుగు, తమిళ చిత్రరంగాలలో 1991 నుండి 2000 వరకూ, సుమారు ఒక దశాబ్దం పాటు అగ్రతారగా నిలచింది.

వ్యక్తిగత జీవితం 
2009లో సాఫ్ట్‌వేర్ ఇంజనీర్ విద్యాసాగర్‌తో మీనా వివాహం అయింది. ఈ దంపతులకు నైనికా అనే కుమార్తె ఉంది. తేరీ (తెలుగులో పోలీస్) సినిమాలో నైనిక చైల్డ్ ఆర్టిస్ట్‌గా న‌టించింది. పోస్ట్ కొవిడ్ స‌మ‌స్య‌ల‌తో బాధ‌ప‌డుతూ 2022 జూన్ 28న రాత్రి చెన్నైలోని ఎంజీఎం ఆస్ప‌త్రిలో మీనా భ‌ర్త తుది శ్వాస విడిచారు.

మీనా నటించిన తెలుగు సినిమాలు 

 ఇంద్రభవనం
 ప్రజల మనిషి
 సింహాచలం
 గిల్లికజ్జాలు
 అశ్వమేధం
 ముద్దుల మొగుడు
 బొబ్బిలి సింహం
 ప్రెసిడెంటు గారి పెళ్ళాం
 అల్లరి అల్లుడు
 స్నేహం కోసం
 ముఠా మేస్త్రి
 శ్రీ మంజునాథ

 అల్లరి మొగుడు
 రాజేశ్వరి కల్యాణం
 అంగరక్షకుడు
 మొరటోడు నా మొగుడు
 పాపే నా ప్రాణం (2000)
 అల్లరిపిల్ల
 పెళ్ళాం చెపితే వినాలి
 సూర్య వంశం
 అబ్బాయిగారు

 సుందర కాండ
 దృశ్యం
 చంటి
 సీతారామయ్యగారి మనవరాలు
 నవయుగం
 చెంగల్వ పూదండ
 కర్తవ్యం
 రెండు రెళ్ళు ఆరు (బాల నటిగా)
 సిరివెన్నెల (బాల నటిగా)
 ఖూనీ (బాల నటిగా)
 వెంగమాంబ
 పుట్టింటికి రా చెల్లి (2004)
 దాసన్నా (2010)
 పెద్దన్న (2021)
 ఆర్గానిక్ మామ హైబ్రీడ్ అల్లుడు (2023)

మీనా నటించిన తమిళ సినిమాలు 

 ఆటోగ్రాఫ్
 నీలా పడం
 షాక్
 విలన్
 సెన్సార్
 సిటిజెన్
 మాయి
 వానత్తై పోల

 తెనాలి (అతిధి పాత్ర)
 డబుల్స్
 రిథమ్
 ఆనంద పూంగాట్రె
 నామ్ ఇరువర్ - నమక్కు ఇరువర్
 పొర్కాలం
 అవ్వై షణ్ముగి

 ముత్తు
 రాజకుమారన్
 వీరా
 యజమాన్
 ఎన్ రాసావిన్ మనసిలే
 ఉయిరే ఉనక్కాగ (బాల నటిగా)
 అన్బుల్ల రజనీకాంత్ (బాల నటిగా)

మీనా నటించిన మళయాళ సినిమాలు 

 ఉదయనాను తారమ్
 చంద్రోత్సవం
 నాట్టు రాజావ్
 మిస్టర్ బ్రహ్మచారి

 రాక్షస రాజావ్
 ఒలింపియన్ ఆంథోనీ ఆడం
 ఫ్రెండ్స్

 కుస్రుతి కురుప్పు
 వర్ణపాకిట్టు
 సాంత్వనం

మీనా నటించిన కన్నడ సినిమాలు 
 పుట్నంజ

మీనా నటించిన హిందీ చిత్రాలు 
 పర్దా హై పర్దా

మూలాలు 

తెలుగు సినిమా నటీమణులు
1975 జననాలు
నంది ఉత్తమ నటీమణులు
తెలుగు సినిమా బాలనటులు
తమిళ సినిమా నటీమణులు
జీవిస్తున్న ప్రజలు
కళైమామణి పురస్కార గ్రహీతలు